**НАРЕДБА**

**ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ДЕТСКИТЕ ГРАДИНИ И УЧИЛИЩА НА ТЕРИТОРИЯТА НА ОБЩИНА РУДОЗЕМ**

**ГЛАВА ПЪРВА**

 **ОБЩИ ПОЛОЖЕНИЯ**

**Чл.1.** Тази Наредба се създава във връзка с чл.59.(1) от Закона за предучилищното и училищното образование(ЗПУО), обн., ДВ, бр. 79 от 13.10.2015 г., в сила от 01.08.2016г. и съгласно Наредба №5 от 03.06.2016г. за предучилищното образование обн., ДВ, бр. 46 от 17.06.2016 г., в сила от 01.08.2016г., издадена от министъра на образованието и науката.

**Чл.2.** С тази Наредба се регламентират условията и редът за записване, отписване и преместване на децата в детските градини и училища на територията на Община Рудозем.

**Чл.3** Наредбата се прилага при целодневна, полудневна, почасова и самостоятелна организация на предучилищното образование.

**Чл.4.(1)** Детските градини са институции в системата на предучилищното и училищното образование, в които се отглеждат, възпитават, социализират и обучават деца от тригодишна възраст до постъпването им в І клас в съответствие с държавния образователен стандарт за предучилищното образование.

 **(2)** Децата постъпват в детската градина не по-рано от учебната година, която започва в годината на навършване на тригодишната им възраст.

**(3)** В детските градини може да се приемат за отглеждане, възпитание, социализация и обучение деца на двегодишна възраст.

 **(4)**В детските градини може да се разкриват яслени групи за отглеждане на деца от 10 месечна възраст до тригодишна възраст.

**(5)** Децата, постъпили в яслени групи в детските градини се отглеждат, възпитават, социализират и обучават по стандартите за ранно детско развитие, приети с Наредба на министъра на здравеопазването и министъра на образованието и науката

**(6)** Детските градини, в които се откриват яслени групи, се определят с Решение на Общински съвет**.**

**Чл.5.(1)**Децата в детските градини и училища се отглеждат, възпитават, социализират и обучават при условия, които гарантират :

1. равен достъп до качествено образование и приобщаване на всяко дете;
2. зачитане достойнството им, уважение и любов към детето;
3. техните права, свобода, сигурност;
4. възпитание в дух на разбирателство, мир и толерантност;
5. цялостно развитие на детската личност;
6. придобиване на съвкупност от компетентости – знания, умения и отношения, необходими за успешното преминаване към училищното образование
7. приобщаване към национални традиции и културни ценности;
8. светското образование не допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.

 **Чл.6.** Детските градини/училища могат да предлагат допълнителни дейности извън режима срещу заплащане от родителите.

**Чл.7** **(1)**Предучилищното образование се организира във възрастови групи, както следва:

1. първа възрастова група – 3-4 години, а в случаите на чл.4.(3) – 2-4 години;
2. втора възрастова група – 4-5 години;
3. трета възрастова група – 5-6 години;
4. четвърта възрастова група – 6-7 години.

**(2)** Продължителността на предучилищното образование във всяка от възрастовите групи по ал.1 е една учебна година.

**(3)** Задължителното предучилищно образование се осъществява в трета и четвърта подготвителна група.

**(4)** Предучилищното образование е задължително от учебната година, която е с

начало в годината на навършване на 5-годишна възраст на детето, като родителите

избират вида на организацията на предучилищното образование.

**Чл.8.(1)** Децата от възрастовите групи по чл.7.(1) в зависимост от броя им се

разпределят в групи.

**(2)** При недостатъчен брой за сформиране на отделна група от деца в съответната

възрастова група по ал.1 може да се сформира разновъзрастова група.

**(3)** Броят на групите по ал.1 в рамките на отделните възрастови групи, както и

броят на децата в тях се определят при условията на чл.60 от Закона за

предучилищното и училищното образование.

**(4)** Свободни места в детската градина са местата в рамките на определения брой

по чл.60 от ЗПУО, които са останали незаети след записване на всички желаещи

деца.

**Чл.9. (1)** Децата от подготвителните групи, записани вцелодневна, полудневна или почасова организация могат да отсъстват само по здравословни или други уважителни причини, удостоверени с документ от компетентен орган, както и по семейни причини.

**(2)** Отсъствията на децата по ал.1 по семейни причини през учебно време е допустимо за не повече от 10 дни за съответната учебна година с писмено уведомяване от родителите в срок, определен с Правилника за дейността на детската градина/училище/училище.

**(3)** Извън случаите по ал.2 отсъствие на децата от подготвителните групи е допустимо и за времето на ваканциите, определени в училищното образование за съответната година със заповед на министъра на образованието и науката.

 **(4)** Учебно време в системата на предучилищното образование е в периода от 15 септември до 31 май на следващата календарна година, а неучебно време от 01юни до 14 септември.

**(5)** В 10-дневен срок от приключване на учебното време, родителите уведомяват директора на детската градина за посещаемостта на децата през неучебното време.

**(6)** Децата от 3подготвителна група, който посещават детките градини в неучебно време заплащат пълна такса съгласно Наредба за определянето и администрирането на местните такси и цени на услуги в Община Рудозем.

 **Чл.10.** Постъпването на децата за предучилищно образование в Община Рудозем се

осъществява целогодишно при спазване на условията по чл.4. от тази Наредба.

**ГЛАВА ВТОРА**

**ЗАПИСВАНЕ НА ДЕЦА В ОБЩИНСКИТЕ ДЕТСКИ ГРАДИНИ**

**И УЧИЛИЩА НА ТЕРИТОРИЯТА НА ОБЩИНА РУДОЗЕМ**

**Чл.11.** Желаещите да запишат децата си в общинските детски градини и училища на територията на община Рудозем подават заявление по образец съгл. **Приложение 1** от

настоящата Наредба. Кандидатстването се осъществява от родител/настойник на

детето или упълномощено от него лице, по надлежния за целта ред, който носи

отговорност за коректността на подадената информация. При подаване на

документите, се носят и оригиналите на съответните документи, необходими за

сверяване на данните.

**Чл.12** Приемът на документите за кандидатстване се извършва от директора на

детската градина или училище, или от упълномощено със заповед от него лице, който сверява данните от оригиналите на акта за раждане на детето и документ за самоличност

на родителя/настойника. Издава се пореден входящ номер от деловодната система

на детската градина или училище.

**Чл.13.(1)** Към заявлението по чл.11се прилагат:

1. Копие от акта за раждане на детето;
2. Документ за здравния и имунизационния статус на детето;
3. Документ за здравния статус на детето, издаден от съответния здравен орган,

доказващ наличието на специални образователни потребности, ако има такива;

**Чл.14.** Заявления за прием в яслена, първа и втора възрастови групи по Чл.7 (1) т.1 и т. 2 се приемат целогодишно по образец съгл. **Приложение 1.**

**Чл.15.** При подаване на заявленията за прием родителите/настойници се запознават със списъка на медицински изследвания и документи, които трябва да представят при постъпване на детето в общинска детска градина.

**Чл.16**. Приемът на децата по чл.14 се извършва при наличието на свободни места и по реда на подадените заявление.

**Чл.17.(1)** В случай че заявленията за постъпване в яслените или градинските групи на детските градини са повече от капацитетите им, приоритетно се приемат деца при следните условия:

1. деца кръгли сираци
2. деца с един родител или на самотни майки;
3. деца близнаци
4. деца със специални образователни потребнсти;
5. деца, чийто родител е с намалена трудоспособност с 50% и над 50% съгласно решение на ТЕЛК
6. деца, чийто и двамата родители са редовно обучение;
7. брат или сестра на детето, посещаващи същата детска градина;
8. дете на родители/настойници, работещи в детската градина;
9. деца от района на детското заведение;

**Чл.18.** Основание за предимство по чл.17 (ако има такова) се доказва с документи.

**Чл.19**. Родители/настойници, които са кандидатствали за прием в повече от една детска градина/училище, задължително посочват това в заявлението си.

**Чл.20.** Заявления за прием в трета и четвърта възрастови групи почл.7 (1) т.3 и т. 4 се приемат в периода 01.09. - 05.09 на съответната учебна година по образец съгл. **Приложение 1.**

**Чл.21.** Оформянето на списъците по групи по чл.20 се извършва по реда на подадените заявление в периода05.09. - 10.09. на съответната учебна година от педагогическия съвет.

**Чл.22.** Списъците по чл.21 се поставят на видно място в ДГ/ училището до 11.09.

**Чл.23.**Отговорност на родителите/настойниците е да следят информацията за

прием на децата и да спазват сроковете за кандидатстване и записване.

**Чл.24.** Родителите, чиито деца са приети в ДГ/училище по чл.16 и по чл.22. попълват декларация по образец съгл. **Приложение 2** от настоящата Наредба.

 Ако до 1 месец от записването, детето не посещава детското заведение без причина, то бива отписано и мястото му се заема от следващато по ред.

**Чл.25.** За ползване на детските градини/училище родителите или настойниците заплащат такси съгласно Наредба за определянето и администрирането на местните такси и цени на услуги в Община Рудозем. Времето за заплащане на таксите е от 1-во до 10-то число на месеца. Таксата е за предходния месец.

**Чл.26.** Преференции ползват родители, отговарящи на изисквания предвидени в Наредба за определянето и администрирането на местните такси и цени на услуги в Община Рудозем и след представяне на декларации до директорите, придружени с документи доказващи преференцията.

**Чл.27**. При отсъствие на детето, родителите следва да уведомят предварително ръководството на детската градина/училище, за да не се включва в списъка за храна. За времето, през което детето не е посещавало детската градина/училище, не се заплаща такса.

**Чл.28** За отсъствие на дете, чийто родители не са уведомили ръководството на детската градина/училище се заплащат последващите порциони до уведомяването за неговото присъствие.

**Чл.29.** Директорите на детските градини и училища от 1-во до 5-то число на всеки месец подават в общината информация за средна месечна посещаемост на децата по чл.7(1) през предходния месец.

**ГЛАВА ТРЕТА**

**ОТПИСВАНЕ НА ДЕЦА В ОБЩИНСКИТЕ ДЕТСКИ ГРАДИНИ**

**НА ТЕРИТОРИЯТА НА ОБЩИНА РУДОЗЕМ**

**Чл.30. (1)** Децата от Детските градини се отписват при следните случаи:

* 1. по желание на родителите;
	2. при получаване на удостоверение за завършена подготвителна група за постъпване в първи клас;
	3. при незаплащане на месечната такса за два последователни месеца.
	4. при безпричинно отсъствие на детето от 1 (един) месец от детската градина;
	5. при системно неспазване от родителите на Правилника за вътрешен ред на ДГ, след решение на педагогическия и обществения съвет.

**ГЛАВА ЧЕТВЪРТА**

**ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ**

**И УЧИЛИЩА НА ТЕРИТОРИЯТА НА ОБЩИНА РУДОЗЕМ**

**Чл.31.(1)** Децата в общинските детски градини/училища може да се преместват в друга/о детска градина/училище на територията на община Рудозем през цялата учебна година при наличие на свободни места по реда на тази Наредба.

**(2)** Децата могат да бъдат премествани от една детска градина/училище в друга/о след подаване на писмено заявление от родителите/настойниците им до директора на детската градина/училище.

**(3)** Преместване на дете от една детска градина/училище в друга/а на територията на община Рудозем е възможно само след заплащане на дължимите такси за ползване на детската градина съгласно Наредбата за определянето и администрирането на местните такси и цени на услуги на територията на общинаРудозем.

**(4)** При преместване на деца в друга детска градина се издава служебна бележка.

 **Чл**.**32.** Преместването на дете от подготвителна група се извършва с издаване на удостоверение за преместване на дете от подготвителна група.

**Чл.33.** За извършеното преместване писмено се информира отдел „Образование” на Община Рудозем.

**Чл.34.** Промяната в списъчния състав на децата се утвърждава като промяна в списък

Образец №1 или №2.

**Чл.35.** При **з**авършването на подготвителна група се издава Удостоверение за завършена подготвителна група.

**Чл.36.** Чл.36. На основание чл.347 от ЗПУО родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 лв. (25.56 евро) до 150 лв. (76.69 евро) /*Изменен и допълнен с Решение №191 /27.02.2025 г./*

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1** Настоящата Наредба за условията и реда за записване, отписване и преместване

на децата в предучилищна възраст в детските градини и училища на територията

на Община Рудозем е разработена на основание чл.59, ал. 1 от Закона за

предучилищното и училищното образование, чл. 17, ал. 1, т. 3 от Закона за

местното самоуправление и местната администрация, във връзка с чл.7, ал.1 от

Наредба № 5 от 03.06.2016 г. за предучилищното образование (*обн. ДВ, бр. 46 от*

*17.06.2016 г., в сила от 01.08.2016 г., издадена от министъра на образованието и науката*),

Държавен образователен стандарт за предучилищното образование, Държавен

образователен стандарт за физическата среда и информационното и библиотечно

осигуряване на детските градини, училищата и центровете за личностно развитие.

 **§2** Контрол по спазване на Наредбата за условията и реда за записване, отписване

и преместване на децата в предучилищна възраст в детските градини и училища

на територията на Община Рудозем се осъществява от Отдел „Образование” в Община Рудозем.

**§3** Наредбата за условията и реда за записване, отписване и преместване на децата

в предучилищна възраст в детските градини и училища на територията на Община Рудозем се публикува в сайта на Община Рудозем, местните медии и на видно място в детските градини и училища с цел запознаване на всички заинтересовани лица и осигуряване публичност на дейността на детските градини.

**§4** Наредбата е приета на заседание на Общински съвет – Рудозем

с Решение № 165 от 30.11.2016 г. и влиза в сила на 17.12.2016 г.

Наредбата е изменена и допълнена с Решение №191/27.02.2025 г.

**Настоящите изменения и допълнения влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.**

**Приложение 1**

Вх. №…………

от………………..20.....г.

До Директора

на ДГ / училище „………………………”

Град/ село ……………………………..

Община Рудозем

**З А Я В Л Е Н И Е**

От ………………………………………………………………………….,

живеещ/ а в гр./с……………………………………., община Рудозем,

ул………………………………………………….. №……. бл. …….вх. …….ап. ……..

дом.телефон : ………………………

Мобилен телефон на майката ………………………………………………….

Мобилен телефон на бащата ……………………………………………………

Личен лекар на детето: име и тел. .........................................................................................

**Уважаеми/а господин/ госпожо Директор,**

Моля детето ми …………………………………………………………………………

родено на …………………………………, в гр./с/……………………………………..

ЕГН………………………………. да бъде прието в поверената Ви детска градина/училище.

**Декларирам следните данни за семейството си:**

1. Баща …………………………………………………………………………………..

Работи в ……………………………………………….., като …………………………

2. Майка …………………………………………………………………………………

Работи в ……………………………………………….., като ………………………….

3. Семейството ми се състои от…………членове.

4. Единият от родителите е инвалид – (% инвалидност) ………..…, решение на

ТЕЛК №…………………../…………………г.

5. Самотна майка – акт за раждане на детето №………………………………

6. Единият родител е починал – смъртен акт №……………………………….

7. Единият (двамата) родител/и е редовен студент в акредитирано висше учебно

заведение, уверение №……………………………

8. Имам друго дете, което посещава детската градина/училище в момента. Детето се казва –

…………............................………………..…….,ЕГН………………, група…………...

9. Имам три деца – актове за раждане: №№……………………………………………

10. Детето е с тежко хронично заболяване – решение на РЕЛК№……………………

**АКО СТЕ В НЯКОЯ ОТ ГОРНИТЕ КАТЕГОРИИ Я ПОДЧЕРТАЙТЕ!**

Освен в повереното Ви детско заведение съм подал документи още и в ДГ/училище №

.............................................................

Всяко от посочените обстоятелства докажете с необходимите документи.

Прилагам следните документи:

1.……………………………………………………

2…………………………………………….............

3……………………………………………………..

За неверни данни нося отговорност по НК.

 Дата: .................... С уважение: ........................

**Приложение 2**

**Д Е К Л А Р А Ц И Я**

 От родителите

на ………………………………………………………………………………………………

Ние долуподписаните:

 Майка: …………………………………………………………………………………………………

Баща: …………………………………………………………………………………………………..

**Декларираме, че сме запознати с Правилника за организацията и дейността на**

**ДГ/училище ............................, съгласно които сме длъжни:**

1. Да водим детето си в детската градина не по-късно от 07.00 до 8.20 часа и да го вземаме до 18.00 часа. Децата се водят в ДГ/училище здрави без лекарства.

2. Да предаваме детето си лично на учителя или от упълномощено от нас лице и вземаме лично или от упълномощено лице.

3. Да заплащаме редовно таксата си за посещение в детската градина/училище, допълнителни педагогически услуги за предходния месец до 10 число на текущия месец. / При неплатена такса детето се отстранява от детската градина. На основание чл. 92 от ЗМДТ таксата се заплаща с лихва и събира по съдебен ред ./

4.При не заплатена такса за един предходен месец детето се спира от посещения в ДГ,а при два неплатени предхадни месеца, детето се отписва от ДГ.

5. Да осигуряваме редовното посещение на детето в подготвителна група и при отсъствие да уведомяваме предварително учителките. Отсъствията могат да бъдат само по уважителни причини/заболяване –мед.бележка/ ,до 3 дни неуважителни причини и до 10 дни в годината по семейни причини. Ако не съм уведомил/а за отсъствие на детето ,ще бъдат начислявани присъствени дни.

6. При липса на присъствени дни в групата за 10 дни в месеца без уважителни причини /заболяване на детето или др./ ,упоменати в молба до учителките , детето се отписва от групата и на негово място се записва чакащо дете.

7. Да осигуряваме учебни помагала и материали, лични хигиенни средства на детето ни.

 8. Да съдействаме и сътрудничим на учителките за осъществяване процеса на подготовка, обучение и възпитание на детето ни в детската градина/училище.

9. Декларираме, че доброволно сме предоставили и ще предоставяме в бъдеще лични данни по ЗЗЛД за нас, и нашето дете за осъществяване на неговото обучение, възпитание и изпълнение на Наредба № 8/ 2016г. за документите в системата на народната просвета.

10. Декларираме, че сме съгласни да бъде публикуван снимков материал за детето ни в WEB - сайта и страницата на детската градина/училище във Фейсбук, свързани с празници и проекти.

11. Декларираме, че при промяна на домашния адрес, телефони, здравно състояние на детето, незабавно ще уведомим, учителките в групата, медицинската сестра и директора.

12. Декларираме, че сме информирани, че в детската градина/училище посещението на децата може да бъде прекъсвано или подновявано с предварително писмено уведомяване от родителите (настойниците).

13. Декларираме, че сме информирани, че в детската градина/училище решенията за организиране на педагогическата програма за работа с децата, сформиране на групите се извършва с решение на ПС и Обществения съвет към ДГ/училище.

 Дата .......................

Декларатори: Майка ..........................

 Баща .............................

**Председател на Общински съвет-Рудозем:………………………………….**

**/инж. Венцислав Пехливанов/**